title: حسین نامیق اورکون
text: حسین نامیق اوْرکۇن (دوْغوم: ۱۵ آوقۇست ۱۹۰۲، ایستانبۇل، عثمانلی ایمپراتوْرلۇغۇ - اؤلوم: ۲۳ مارس، ۱۹۵۶، آنکارا، تۆرکیه جۆمهوْریتی) - تۆرک تاریخچی، دیلچی. تۆرکلۆک، تۆرکچۆلۆک و تۆرک دۆنیاسی حاقیندا اثرلر یازمیشدیر.
  
  یاشاییشی  
    1902-جی ایلده ایستانبۇلدا دۆنیایا گلمیشدیر. اوْرتا تحصیلینی نیشانتاشی سۇلطانیسینده تاماملامیشدیر.ایستانبۇل  اۇنیورسیتتی ادبیات فاکۆلته‌سی‌نین تاریخ بؤلمه‌سینی بیتیردیکدن سوْنرا بۇداپست اۇنیورسیتتی‌نین فلسفه فاکۆلته‌سینده تۆرکوْلوْژی تحصیلی آلمیشدیر. گیۇلا نمتهین طلبه‌سی اوْلمۇشدۇر. تۆرک سوْیۇنۇن 20-جی عصرده یاشاماقدا اوْلان قوْللاری حاقینداکی  " تۆرک دۆنیاسی "  آدلی اثرینی بۇداپستده یازمیشدیر. اثر 1932-جی ایلده تۆرکیه ده نشر ائدیلمیشدیر.    
  
    1930-جی یلده تحصیلینی تاماملامیش و قازی تحصیل اینیستیتۇتۇندا تاریخ مۆعلیم‌لیگینه تعیین ائدیلمیشدیر. اینیستیتۇتدا، پوْلیس کالجینده، دؤولت کوْنسرواتوْریاسیندا و طیب فاکۆلته‌سینده اۇزۇن ایللر تۆرک تاریخی و اینقیلاب درس‌لری وئرمیشدیر.  
  
    مۆعلیم‌لیکله یاناشی، تۆرک دیلی و تاریخی اۆزره آراشدیرمالار ائتمیشدیر. یاییم‌لاری آراسیندا تۆرک افسانه‌لری و داستان‌لاری، تۆرک بوْیلاری ایله علاقه‌لی آراشدیرمالار، تۆرک‌لۆک و تۆرکچۆلۆک ایله علاقه‌لی دۆشۆنجه یازی‌لاری، یاییم تنقیدلری و تانیدمالاری یئر آلمیشدیر.  
  
    1944-جۆ ایلده ایرقچی‌لیک-تۇرانچی‌لیق محکمه‌سینده مۆحاکیمه ائدیلمیشدیر. بیر ایل حبسده قالدیقدان سوْنرا برائت آلمیشدیر. حبسدن چیخدیقدان سوْنرا صحتینده پروْبلملر یاشایان اوْرکۇن 1956-جی ایلده آنکارادا حیاتینی ایتیرمیشدیر.
  
  اثرلری  
  
   پئچنک لر، 1933  
   آتیللا و اوْغۇللاری، 1933 
   اوْغۇزلارا دایر، 1935  
   هۇنلار، 1938  
   تۆرک تاریخی نین بیزانس قایناکلاری، 1938
   عثمانلی لارین آصلینا دایر، 1939
   تۆرک ایستیلاسی دؤورۆنده ماجاریستان و آوۇستۇریادا جاسۇسلار، 1939 
   تۆرک سؤزۆنۆن آصلی، 1940 
   ائسکی تۆرک یازیت لاری (4 جیلد)، 1936-1941
   پرنس کالیانامکارا و پاپامکارا حیکایه سی نین اۇیغۇرجاسی، 1940 
   تۆرک افسانه لری، 1943  
   یئراۆزۆنده تۆرک لر، 1944 
   تۆرکچۆلۆگۆن تاریخی 1944  
   تۆرک تاریخی (4 جیلد)، 1946 
   ائسکی تۆرکلرده ائوجیل حئیوان لارین تاریخچه سی، 1954
  
  اتک یازی‌لار 
  تورکچولر
  تورکچولوک
  ایستانبوللو یازیچیلار
  
  یازیچیلار